burgasdotpro/wikipedia huggingface dataset:
Sloboda (časopis)

Sloboda bol denník, ktorý vychádzal po prvej svetovej vojne v Skalici.
Sloboda vychádzala tri razy do týždňa (utorok, štvrtok a sobotu) tlačou J. Teslíka. Sloboda bola orgánom národne-republikánskej strany roľníckej, potom Slovenskej národnej a roľníckej strany. Prvé číslo vyšlo bez dátumu. Sloboda vychádzala do 20. augusta 1921, potom sa spojila s časopisom Slovenská vlasť.
Slobodný Slovák

Slobodný Slovák bol týždenník, ktorý vychádzal po prvej svetovej vojne na Slovensku. 
Týždenník vychádzal s podtitulom "Československý národný časopis". Bol to orgán Slovenskej národnej a roľníckej strany. 
Periodicita.
Slobodný Slovák vychádzal na Myjave každú sobotu.
Dulovnica menšia

Dulovnica menšia ("Neomys anomalus") je menší hmyzožravec z čeľade piskorovité. Obýva Európu a Malú Áziu. Výskyt na Slovensku bol doložený na 66,3 % územia.
Rozšírenie na Slovensku.
Zo 429 mapovacích kvadrátov DFS sa celkovo vyskytla v 286 (66,3 % rozlohy Slovenska, do roku 1964 len v 59, 13,7 %) v nadmorských výškach 100 (Klin nad Bodrogom) – (Zelené pleso v Belianskych Tatrách).
Dulovnica väčšia

Dulovnica väčšia ("Neomys fodiens") je hmyzožravec z čeľade piskorovité. Obýva Palearktídu od Britských ostrovov po Bajkalské jazero a ostrov Sachalin. Výskyt na Slovensku bol doložený na 66,1 % územia.
Rozšírenie na Slovensku.
Zo 429 mapovacích kvadrátov DFS sa celkovo vyskytla v 285 (66,1 % rozlohy Slovenska, do roku 1964 len v 96, 22,3 %) v nadmorských výškach 97 (Tajba) –
Dan Reynolds

Daniel Coulter „Dan“ Reynolds (* 14. júl 1987, Las Vegas USA) je americký hudobník, hlavný spevák skupiny Imagine Dragons. Okrem spevu sa venuje aj hre na bicie, gitaru a aj klavír. Je taktiež autorom EP "Egyptian", ktoré vydal so svojou manželkou, speváčkou skupiny Nico Vega Ajou Volkmanovou, ktorú si vzal za ženu v roku 2011. V roku 2012 sa im narodila dcéra Arrow Eve. 28. marca 2017 sa narodili dvojičky Coco Rae a Gia James.
Wayne Sermon

Daniel Wayne Sermon (* 15. jún 1984, American Fork, Utah, USA) je americký hudobník. Je hlavným gitaristom skupiny Imagine Dragons. Okrem akustickej gitary ovláda hru na cello, elektrickú gitaru, mandolínu a klavír. So svojou manželkou Alexandrou majú dvoch synov.
Život.
Narodil sa v meste American Fork v Utahu a je jedným z piatich detí. Ako malý rád počúval vinylové platne od Beatles, takže rozhodnutie stať se gitaristom na seba nenechalo dlho čakať. Začal chodiť na Berklee College of Music, ktoré absolvoval v roku 2008.
Už na škole se zoznámil s bubeníkom Andrewom Tolmanom, ktorý ho priviedol do kapely Imagine Dragons. Kapela vydala v roku 2012 svoj prvý album "Night Visions", ktorý mal obrovský úspech. V roku 2015 vydali svoj druhý album s názvom "Smoke + Mirrors".
Piskor horský

Piskor horský alebo piskor vrchovský ("Sorex alpinus") je hmyzožravec z čeľade piskorovité. Európsky endemit. Obýva Alpy, Karpaty, pohoria v Nemecku a na Balkáne. Výskyt na Slovensku bol doložený na 34,1 % územia.
Rozšírenie na Slovensku.
Zo 429 mapovacích kvadrátov DFS sa celkovo vyskytla v 147 (34,1 % rozlohy Slovenska, do roku 1964 len v 36, 8,4 %) v nadmorských výškach 280 (Trnavá Hora v Kremnických vrchoch, Veľké Uherce v Tribči, Manínska tiesňava v Strážovských vrchoch) – (nad Kopským sedlom v Belianskych Tatrách).
Ben McKee

Benjamin Arthur McKee (* 7. apríl 1985, Forestville, Kalifornia, USA) je americký hudobník, basgitarista skupiny Imagine Dragons.
Život.
Ben McKee sa narodil roku 1985 v meste Forestville v Kalifornii. Už ako malý sa učil hrať na akustickú gitaru a husle. Na strednej škole Molino High School sa začal venovať hre na basovú gitaru a bol členom jazzového tria. Po absolvovaní strednej školy nastúpil na Berklee College of Music, kde sa zoznámil s budúcimi členmi skupiny Imagine Dragons Wayne Sermonom a Danielom Platzmanom. Nakoniec školu opustil s jedným neukončeným semestrom a začal sa naplno venovať hraniu v kapele.
Skupina Imagine Dragons vydala v roku 2012 svoj prvý album "Night Visions", ktoré získalo mnoho ocenení. V roku 2015 vydali svoj druhý album s názvom "Smoke + Mirrors".
Daniel Platzman

Daniel James Platzman (* 28. september 1986, Atlanta, Georgia, USA) je americký hudobník. Je hlavným bubeníkom skupiny Imagine Dragons. Okrem hry na bicie sa venuje hre na trúbke, husle, klavír, violu, a basovú gitaru.
Život.
Daniel Platzman sa narodil v Atlante a už od detstva bol vedený k hudbe. Už vedel hrať na husle a klavír, keď v deviatich rokoch dostal svoje prvé bubny. Potom začal navštevovať Berklee College of Music, kde sa zoznámil s gitaristom Benom McKee. Ten ho priviedol do skupiny Imagine Dragons, kde po odchode Andrewa Tolmana potrebovali bubeníka.
Imagine Dragons v roku 2012 vydali svoj prvý album "Night Visions", ktorému sa dostalo mnohých ocenení. V roku 2015 vydali druhý album s názvom "Smoke + Mirrors".
Piskor obyčajný

Piskor obyčajný (iné názvy: piskor lesný, ľudovo: piskor; lat. "Sorex araneus") je hmyzožravec z čeľade piskorovité. Obýva Palearktídu po Bajkalské jazero. Výskyt na Slovensku bol doložený na 90,3 % územia. Podľa Medzinárodnej únie na ochranu prírody a prírodných zdrojov piskor obyčajný patrí medzi najmenej ohrozené druhy, celková populácia je stabilná.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 389 (90,3 % rozlohy Slovenska, do roku 1964 len v 114, 26,5 %) v nadmorských výškach 97 (Tajba) – (Svišťové sedlo vo Vysokých Tatrách).
Ochrana.
Je zákonom chránený, spoločenská hodnota je 90 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015). Druh je zaradený do Bernského dohovoru (Príloha III).
Piskor malý

Piskor malý ("Sorex minutus") je drobný hmyzožravec z čeľade piskorovité. Obýva Palearktídu po Bajkalské jazero a na juhu po Altaj a Ťanšan. Výskyt na Slovensku bol doložený na 81,9 % územia.
Rozšírenie na Slovensku.
Zo 429 mapovacích kvadrátov DFS sa celkovo vyskytla v 353 (81,9 % rozlohy Slovenska, do roku 1964 len v 60, 13,9 %) v nadmorských výškach 97 (Tajba) – (vo Vysokých Tatrách, bez udania lokality ) .
Night Visions

Night Visions je debutový štúdiový album americkej indie rockovej skupiny Imagine Dragons. Bolo vydané dňa 4. septembra 2012 prostredníctvom vydavateľstva Interscope Records. Podľa frontmana Dana Reynoldsa trvala tvorba albumu tri roky. "Night Visions" je predovšetkým alternative rock a indie rockový album, ale tiež používa prvky dubstepu, folku, hip hopu a popu.
Album "Night Visions" bol hudobnými kritikmi hodnotený napospol kladne. V prvom týždni sa predalo viac ako 83 000 kópií. Kapela podporovala album na rovnomennom turné v USA na jeseň 2012 aj na turné po Európe v novembri.
Krt obyčajný

Krt obyčajný alebo krt podzemný ("Talpa europaea") je hmyzožravec z čeľade krtovité. Obýva západnú Palearktídu od Pyrenejí po rieky Ob a Irtyš. Výskyt na Slovensku bol doložený na 90,3 % územia. 
Podľa Medzinárodnej únie na ochranu prírody a prírodných zdrojov krt obyčajný patrí medzi najmenej ohrozené druhy, celková populácia je stabilná, maximálne zistené početnosti sú až 16 jedincov na hektár. V mnohých krajinách jeho areálu rozšírenia ho považujú za škodcu na trávnikoch a v poľnohospodárstve.
Rozšírenie na Slovensku.
Zo 429 mapovacích kvadrátov DFS sa celkovo vyskytla v 389 (90,3 % rozlohy Slovenska, do roku 1964 len v 86,20 %) v nadmorských výškach 100 (Somotor) – (vo Vysokých Tatrách).
Opis.
Je to podzemný cicavec. Telo meria 12 – 17 cm, chvost 2 – 4 cm, ktorý pri cúvaní slúži ako hmatový ústroj. Hmotnosť sa pohybuje okolo 65 – 120 g. Samce sú menšie a vážia menej ako samice. 
Telo je valcovité, pokryté krátkou a hustou srsťou najčastejšie čiernej farby. Farba srsti môže byť aj bridlicovo sivá alebo zamatová. 
Krty majú nápadný rypák, ktorý je nasadený zoširoka na trup, nosné dierky sú na spodnej strane rypáka. Hmat a čuch majú uložené v rypáčiku.
Oči sú zakrpatené a uši nemajú ušnice. Na hrabanie mu slúžia silné a krátke končatiny, na ktorých má mohutné pazúry.
Spôsob života.
Krt žije na lúkach, poliach a v záhradách. Je dokonale prispôsobený životu pod zemou a zriedka vychádza na povrch.
Je to hmyzožravec. Živí sa najmä dážďovkami, larvami a inými malými živočíchmi.
Hmat, čuch a sluch sú preňho prvoradé zmysly. Pomocou hmatu sa orientuje v tmavých a rozvetvených chodbách. Sluch mu slúži na lokalizáciu potravy. 
Krty sú aj veľmi užitočné; rozrývaním pôdy ju prevzdušňujú a živia sa škodlivým hmyzom. Škodia však záhradám, lebo ich činnosť môže poškodzovať korene rastlín.
Prednými končatinami si vyhrabávajú dlhé chodby. 
Mláďatá krta sú po narodení malé asi ako fazuľa a cicajú materské mlieko. Matka sa o ne stará niekoľko týždňov, potom sa o seba starajú samy.
Na skále (prírodná pamiatka)

Na skále je prírodná pamiatka ev. č. 820 neďaleko obce Nové Město na Moravě v okrese Žďár nad Sázavou v nadmorskej výške 725 - 735 metrov. Oblasť spravuje AOPK Havlíčkův Brod.
Ochrana.
Predmetom ochrany je geomorfologicky význačný izolovaný skalný útvar tvorený magmatitickými ortorulami.
Smoke + Mirrors

Smoke + Mirrors je druhý štúdiový album americkej rockovej hudobnej skupiny Imagine Dragons. Album bol nahraný počas roka 2014 v domovskom štúdiu skupiny v Las Vegas. Muzikanti sami ho produkovali spoločne s britským hiphopovým producentom Alexandrom Grantom, známejším pod umeleckým menom Alex da Kid. Album vyšiel dňa 17. februára 2015 prostredníctvom vydavateľstva Interscope Records a KIDinaKORNER.
Album od svojho vydania získal rôzne reakcie od kritikov. Avšak sa umiestnil na prvom mieste v hitparáde Billboard 200 a tiež debutoval na prvom mieste v UK Albums Chart a Canadian Albums Chart. Získalo zlatú platňu v Spojených štátoch, Spojenom kráľovstve a Brazílii. Medzi tri oficiálne single, ktoré z dosky vyšli, patria „I Bet My Life“, „Gold“ a „Shots“.
Live at Independent Records

Live at Independent Records je debutový koncertný album americkej indie rockovej skupiny Imagine Dragons, ktoré bolo vydané 20. apríla 2013 cez Interscope Records. Album, ktorý produkoval Alex Da Kid, bolo nahrané v Independent Records v Denveri v Colorade počas vystúpenia dňa 31. augusta 2012, ktoré propagovalo ich vtedy novo vydaný album "Night Visions". Album sa skladá z akustických verzií prvých troch singlov od Imagine Dragons a bolo vydané na Medzinárodný deň nahrávok (Record Store Day).
Zoznam skladieb.
Všetky piesne napísali a zložili Ben McKee, Dan Platzman, Dan Reynolds a Wayne Sermon. Jedinou výnimkou je pieseň „Radioactive“, ktorú spolu s nimi zložili Alexander Grant a Josh Mosser.
Majstrovstvá sveta v bandyhokeji mužov 2017

Majstrovstvá sveta v bandyhokeji mužov 2017 bol v poradí 37. turnaj majstrovstiev sveta v bandyhokeji mužov, ktoré organizuje Medzinárodná federácia bandyhokeja (FIB). Konal sa v dňoch od 24. januára5. februára 2017 v Sandvikene a Trollhättane, vo Švédsku, za účasti 18 tímov rozdelených do dvoch výkonnostných divízií. Pôvodne sa malo na turnaji predstaviť aj družstvo Lotyšska, ktoré už bolo aj vyžrebované do skupiny C. Svoj dvanásty titul získalo domáce , ktoré vo finálovom stretnutí zvíťazilo nad obhajcom prvenstva z .
Švédsky Sandviken dostal právo organizovať MS 2017 v máji 2015. Švédsko bolo organizátorom svetového šampionátu mužov jedenástykrát, keď naposledy hostilo toto podujatie v roku 2013. Zápasy sa odohrali na 2 štadiónoch: Göransson Arena a Slättbergshallen.
Night Visions Live

Night Visions Live je druhý koncertný album americkej indie rockovej skupiny Imagine Dragons, ktorý bol vydaný 25. februára 2014 cez Interscope Records a KIDinaKORNER. Ide o záznam koncertu z 16. mája 2013, ktorý sa konal v coloradskom Denveri v rámci turné Night Visions Tour.
Tyler Joseph

Tyler Robert Joseph (* 1. december 1988, Columbus, Ohio, USA) je americký spevák, raper a textár. Je známy predovšetkým ako spevák a textár amerického hudobného dua Twenty One Pilots.
Životopis.
Narodil sa v Columbuse v americkom štáte Ohio. Vyrastal spolu so svojimi dvoma bratmi, Zackom a Jayom, a tiež sestrou Madison. Jeho matka Kelly bola učiteľkou matematiky na Olentagly High School. Potom sa stala v roku 2013 na tejto škole trénerkou basketbalu. Jeho otec Chris bol taktiež trénerom, ale na Worthington Christian High School v rokoch 19962005, teraz je riaditeľom tejto školy.
Potom, čo Tyler videl textárske predstavenie na High Street club, odmietol basketbalové štipendium na vysokú školu, v skrini našiel starý keyboard (vianočný darček od svojej matky) a začal sa venovať hudbe.
Kariéra.
Twenty One Pilots.
Hudobná skupina vznikla v roku 2008 spojením niekoľkých priateľov zo strednej školy. Pôvodná skupina bola v zostave Tyler Joseph, Nick Thomas a Chris Salih. Frontman Tyler pomenoval skupinu podľa knihy spisovateľa Arthura Millera "All My Sons", kde sa hlavná postava vyrovnáva s faktom, že zavinila smrť „dvadsaťjeden pilotov“. 
V roku 2009 vydali svoj debutový album nazvaný "Twenty One Pilots" a zahájili turné po Ohiu. V roku 2011 sa zo skupiny rozhodli kvôli časovým dôvodom odísť Nick aj Chris, následne do skupiny prišiel bubeník Josh William Dun. Druhý album Twenty One Pilots s názvom "Regional at Best" vyšiel 8. júna 2011 s už novými členmi - Tylerom Robertom Josephom a Joshom Williemom Dunom. Skupina mala ponuky niekoľkých nahrávacích spoločností, no rozhodli sa podpísať kontrakt s "Atlantic Records" (pod ktoré spadá "Fueled By Ramen").
Tretí album s názvom "Vessel" oficiálne vyšiel 8. januára 2013. Single z toho albumu začali byť úspešné v amerických rádiách. "Holding on to You" sa umiestnila na 11. mieste v rebríčku "Billboard Alternative Songs". Počas jari 2013 bola skupina Twenty One Pilots predskokanom na turné skupiny Fall Out Boy k ich novému albumu.
Dňa 19. mája 2015 vydali nový album s názvom "Blurryface".
Dňa 5.októbra 2018 vydali album s názvom "Trench"
Osobný život.
Tyler je kresťan a jeho viera ovplyvňuje texty, ktoré píše. V mladosti sa vzdelával doma. 28. marca 2015 sa oženil s Jennou Blackovou.
Josh Dun

Joshua William Dun (* 18. jún 1988, Columbus, Ohio, USA) je americký bubeník, súčasne pôsobiaci v hudobnej skupine Twenty One Pilots.
Život.
Narodil sa v Columbuse, v americkom štáte Ohio. Má dve sestry Ashley a Abigail a brata Jordana. Na bicie sa naučil hrať v mladosti. Údajne ako dieťa nemal možnosť počúvať hudbu, a tak raz týždenne tajne chodil do hudobného obchodu, kde sa pýtal najviac potetovaného chlapíka, aby mu odporučil hudbu. Tri roky pracoval v spoločnosti Guitar Center, tiež pracoval s bývalým bubeníkom z Twenty One Pilots Chrisom Salihom. Osem mesiacov hral naživo s kapelou "House of Heores". Hral na bicie a mal na starosti aj sprievodné vokály.
Twenty One Pilots.
V roku 2011 sa pridal k skupine Twenty One Pilots. Išiel na ich vystúpenie po pozvaní Chrisa Saliha. Po vystúpení sa stretol s Tylerom Robertom Josephom a obaja sa rýchlo spriatelili. Rok potom dvaja bývalí členovia opustili Twenty One Pilots kvôli časovým dôvodom. Joshua opustil svoju prácu a začal hrať s Tylerom.
Ján Stančík

Ján Stančík (* 31. marec 1983, Nová Baňa) je slovenský tenisový tréner a bývalý profesionálny hráč. V súčasnosti je riaditeľom a hlavným trénerom mužov v medzinárodnej tenisovej akadémii "Love4Tennis" v Bratislave.
V roku 2009 bol trénerom vrcholového centra mládeže v tenisovom klube Slávia Agrofert STU Bratislava, kde trénoval popredných slovenských hráčov Rebeku Šramkovú a Mateja Maruščáka. V tom istom roku sa stal aj trénerom akadémie Love4Tennis v ktorej pôsobí dodnes.
Je certifikovaným trénerom Slovenského tenisového zväzu (STZ) a absolventom Slovenskej poľnohospodárskej univerzity v Nitre. Hovorí plynule anglicky.
Životopis.
Hráčska kariéra.
Stančík začal hrať tenis keď mal 7 rokov. V kategórii do 10 rokov sa stal majstrom Slovenska v dvojhre.
V juniorských kategóriách vždy patril medzi najlepších slovenských hráčov. V medzinárodnom rebríčku ITF do 18 rokov sa prepracoval na 126. miesto v dvojhre.
V mužskej kategórii je víťazom 8. turnajov kategórie Furutes s dotáciami 10 000 USD a 15 000 USD. Zúčastnil sa na dvoch svetových univerziádach v Južnej Kórei a Thajsku. V Južnej Kórei spolu s Igorom Zelenayom získali bronzové medaily.
Je 3-násobným víťazom Slovenskej extraligy mužov s tímom TC Empire Trnava.
Najvyššie umiestnenie v rebríčku ATP v dvojhre dosiahol podľa atpworldtour.com 7. júla 2008 - 388. hráč sveta. Vo štvorhre sa nachádzal 7. júla 2008 na 493. mieste.
Trénerská kariéra.
So Stančíkom od roku 2009 spolupracovali nasledovní hráči:
Rodina.
Je ženatý s manželkou Hanou a má dve deti, synov Adama a Lukáša. Žije v Bratislave.
Eutyches

Eutyches (* okolo roku 378, Konštantínopol (dnes Istanbul)† po roku 454) bol byzantský kňaz a významný zástanca monofyzitizmu.
Eutyches bol archimandritom jedného z konštantínopolských kláštorov. Okrem toho bol aj krstným otcom Chrysaphia – jedného z eunuchov byzantského cisárskeho dvora, ktorý sa však za vlády Theodosia II. stal veľmi významným a vplyvným štátnym úradníkom.
Prvá písomná zmienka o Eutychovi pochádza z roku 431, kedy sa počas konania Efezského koncilu vyprofiloval ako jeden z najvplyvnejších odporcov nestorianizmu. Toto prísne odmietanie Nestoriovho učenia ho však napokon doviedlo do opačného extrému (monofyzitizmus, či presnejšie nazývaný "mia"fyzitizmus), ktorý bol neskôr tiež odsúdený ako heréza. Eutyches totiž akceptoval učenie Apolinára z Laodicey, ktorý hovoril len o „"jednej" φύσις [fýsis] (prirodzenosti) "Loga", "ktorý sa stal telom"“. Ako Apolinár tak aj Eutyches veril, že Ježiš Kristus po tom, čo sa stal človekom, mal v podstate len jednu prirodzenosť – a to božskú. Eutyches učil, že Ježišovo človečenstvo bolo pohltené jeho božstvom – tak, ako by bola kvapka medu pohltená morom. Do histórie vošli tieto spory ako tzv. "Eutychova kontroverzia v rokoch 444 – 451".
Eutyches bol v roku 448 na synode v Konštantínopole, ktorej predsedal konštantínopolský arcibiskup Flavianus, označený za heretika a exkomunikovaný.
Avšak, synoda v Efeze v roku 449, nazývaná tiež "Latrocinium Ephesinum" („lupičská synoda“), Eutycha na nátlak alexandrijského patriarchu Dioskora I. rehabilitovala.
Chalcedónsky koncil (451), ktorý zavrhol monofyzitizmus, Eutycha znovu odsúdil a poslal do exilu. Pápež Lev I. Veľký dokonca v roku 454 žiadal cisárovnú Aeliu Pulcheriu, aby poslala Eutycha na nejaké ešte vzdialenejšie miesto. Eutyches napokon zomrel vo vyhnanstve niekedy po roku 454.
Dioskoros I.

Dioskoros I. (v latinizovanej podobe "Dioscorus" alebo "Dioskur"; † 4. september 454, Gangra (dnes mesto Çankırı), Turecko) bol v rokoch 444 až 451 alexandrijským patriarchom.
Dioskoros študoval v Alexandrii a dlhší čas pobudol aj medzi egyptskými mníchmi. Bol synovcom alexandrijského patriarchu Cyrila. Neskôr sa u neho stal arcidiakonom a sprevádzal ho v roku 431 na Efezský koncil.
Vo vtedajších kristologických sporoch stál Dioskoros na strane konštantínopolského archimandritu Eutycha. Na synode v Efeze v roku 449, ktorá však vošla do dejín pod názvom "Latrocinium Ephesinum" („lupičská synoda“), sa monofyzitistickej väčšine na čele s Dioskorom dokonca podarilo docieliť zosadenie a oficiálne odsúdenie konštantínopolského arcibiskupa Flaviana. Udalosti vyvrcholili dokonca Flavianovou násilnou smrťou. Zdalo sa, že Dioskorovi už nič nebráni v presadzovaní svojej, monofyzitizmu veľmi blízkej, teologickej náuky.
No už Chalcedónsky koncil v roku 451 zavrhol závery efezského latrocínia a na naliehanie pápeža Leva I. Veľkého a cisára Marciana napokon Dioskora I. zosadil a poslal do vyhnanstva.
Za svoju teologickú neoblomnosť si Dioskoros síce vyslúžil predovšetkým v Egypte veľký obdiv, no jeho súkromný život však priveľmi príkladný nebol.
Dioskoros zomrel vo vyhnanstve v roku 454.
Fuksín

Fuksín je acidický indikátor (sfarbuje sa pri kyselinách). V pevnom skupenstve má podobu tmavozelených kryštálikov. Vo vodných roztokoch je fialový. V kyselinách sa sfarbuje do žlta. Fuksín je ako väčšina indikátorov zdraviu škodlivý. Pri jeho používaní sa doporučuje nosiť rukavice. Používa sa aj na farbenie oblečenia. V chémii sa využíva pri acidobázických titráciach a na výrobu Schiffovho činidla.
Príklad.
V kadičke je vodný roztok hydroxidu sodného (NaOH) s fuksínom. Opatrne prilievajte byretou do kadičky kyselinu sírovú (H2SO4), kým sa roztok v kadičke nesfarbí do žlta. Toto je bod ekvivalencie titrácie.
Malinská skála

Malinská skála je výrazný skalný vrchol na hrebeni tiahnúcom sa z vrchu Devět skal na východ smerom na Dráteníčky a zároveň prírodná pamiatka. Skaly dosahujú výšky až , najvýznamnejšími skalnými útvarmi sú Výspa, Srnčí věž, Škuner a Buldok. Z vrcholu skaly je vynikajúci rozhľad, je možno vidieť na Blatiny, Křižánky, Samotín, Snežné, Buchtův kopec, Paseckú skálu, Drátník (Dráteníčky) či Čtyři palice.
Pre svoju ľahkú dostupnosť býva vyhľadávaným cieľom turistov, cyklistov, horolezcov a v zime tiež bežkárov. S blízkou Drátenickou skalou a o niečo vzdialenejšou Lisovskou skalou ju spája červená turistická značka.
Prírodná pamiatka.
Predmetom ochrany je výrazná skalná skupina s nadväzujúcim balvanovými prúdom ako doklad prejavov kryogénnej modelácie najvyšších rulových chrbtov Žďárských vrchov.
Flóra a fauna.
Územie PP je porastené hospodárskym lesom s prevahou smreka obyčajného a s vtrúseným bukom lesným. Chudobný bylinný podrast tvoria najmä brusnica čučoriedková ("Vaccinium myrtillus"), kyslička obyčajná ("Oxalis acetosella"), metluška krivolaká ("Avenella flexuosa"), papraď ostnatá ("Dryopteris carthusiana") a papraď rozložená ("Dryopteris dilatata"). Skaly a sutiny sú porastené pokryvnou vegetáciou lišajníkov.
Územie PP obývajú bežné druhy lesných vtákov. Zo vzácnejších druhov tu hniezdia sova obyčajná ("Strix aluco"), orešnica perlavá ("Nucifraga caryocatactes"), krivonos smrekový ("Loxia curvirostra"), krkavec čierny ("Corvus corax") a výr skalný ("Bubo bubo").
LG Optimus S

LG Optimus S je androidový smartfón, ktorý vyrábala spoločnosť LG Electronics. Predstavený bol v októbri a uvedený v decembri 2010.
Obsahuje TFT kapacitný LCD displej s uhlopriečkou 3,2 palcov a rozlíšením 320 x 480 bodov s bodovou hustotou 180 ppi. Operačný systém Android bol vo verzii 2.2 Froyo. 
Frekvencia procesora je 600 MHz, kapacita úložiska je rozšíriteľná microSD kartou do 32 GB. 
Fotoaparát má rozlíšenie 3,15 MP, autofocus a vie nahrávať video v rozlíšení 480p.
Batéria je odnímateľná Li-Ion s kapacitou 1500 mAh.
LG G Pad III 8.0 FHD

LG G Pad III 8.0 FHD je tabletový počítač, ktorá vyrába juhokórejská spoločnosť LG Electronics. Predstavený a uvedený bol v máji 2016.
Displej je typu IPS LCD, má uhlopriečku 8 palcov a rozlíšenie 1200 x 1920 bodov s budovou hustotou 283 ppi. Operačný systém je Android 6.0.1 (Marshmallow). 
Základom je čipset Qualcomm MSM8952 Snapdragon 617 s procesorom Octa-core (4x1,6 GHz Cortex-A53 &amp; 4x1,0 GHz Cortex-A53) a grafický procesor Adreno 405. Kapacita vnútornej pamäte je 16 GB rozšíriteľná microSD kartou do 256 GB a 2 GB RAM. 
Primárny aj sekundárny fotoaparát má rozlíšenie 5 MP. 
Batéria nie je odnímateľná s kapacitou 4800 mAh.
LG G Pad III 10.1 FHD

LG G Pad III 10.1 FHD je tabletový počítač, ktorá vyrába juhokórejská spoločnosť LG Electronics. Predstavený a uvedený bol v decembri 2016.
Displej je typu IPS LCD, má uhlopriečku 10,1 palcov a rozlíšenie 1200 x 1920 bodov s budovou hustotou 224 ppi. Operačný systém je Android 6.0.1 (Marshmallow). 
Základom je čipset Qualcomm MSM8952 Snapdragon 617 s procesorom Octa-core (4x1,5 GHz Cortex-A53 &amp; 4x1,0 GHz Cortex-A53) a grafický procesor Adreno 405. Kapacita vnútornej pamäte je 32 GB rozšíriteľná microSD kartou do 256 GB a 2 GB RAM. 
Primárny aj sekundárny fotoaparát má rozlíšenie 5 MP. 
Batéria nie je odnímateľná s kapacitou 6000 mAh.
Cena Grammy za nahrávku roka

Cena Grammy za nahrávku roka (angl. Grammy Award for Record of the Year) je ocenenie udeľované organizáciou The Recording Academy v USA s cieľom „uctiť si umelecký počin, technickú odbornosť a celkovú kvalitu v hudobnom priemysle, bez ohľadu na výšku predaja a polohu v hudobných rebríčkoch“. Nahrávka roka je jednou zo štyroch najprestížnejších kategórií (popri: Najlepší nováčik, Pieseň roka a Album roka), ktorá je udeľovaná od roku 1959.
Považské hlasy

Považské hlasy bol časopis, ktorý vychádzal na Slovensku v období po prvej svetovej vojne.
Časopis vychádzal v Novom Meste nad Váhom v utorok a v sobotu, vydávala ho Okresná Slovenská národná rada v Novom Meste nad Váhom, tlačila ho Kníhtlačiareň Ján Trnovský. Bol to časopis Republikánskej strany poľnohospodárskeho a maloroľníckeho ľudu. Zanikol pravdepodobne 31. decembra 1933.
Lisovská skála

Lisovská skála je vrchol v pohorí Žďárské vrchy. Nachádza sa 3 km juhozápadne od osady Křižánky a 1 km juhovýchodne od Deviatich skál.
Na vrchole sa nachádza rulová skala, ktorá je prírodnou pamiatkou, vrchol je zalesnený, bez rozhľadu. Skôr, než samostatný vrchol sa jedná o západný predvrchol Křoviny.
Prírodná pamiatka.
Predmetom ochrany je rulový skalný útvar s nadväzujúcim kamenným morom, ktorý je jednou z najlepšie zachovaných ukážok mrazového zvetrávania rúl vo vrcholových partiách Žďárských vrchov.
Flóra a fauna.
Územie PP je porastené hospodárskym lesom s prevahou smreka obyčajného s prímesou buka lesného. Bylinný podrast je veľmi chudobný a tvoria ho prevažne brusnica čučoriedková. Skaly a sutiny sú porastené pokryvnou vegetáciou lišajníkov a machorastov, ktorých tu bolo zistené 18 druhov.
Na území PP žijú bežné lesné druhy vtákov ako napríklad tesár čierny, sýkorka chochlatá a orešnica perlavá.
Prístup.
Turisti tento útvar nájdu na červenej turistickej značke cestou z Veľkého Dářka cez Žákovu horu do Snežného. Na rozdiel od okolitých skalných útvarov nie je Lisovská skála prístupná pre horolezcov.
Múzeum miniatúrnych kníh v Baku

Múzeum miniatúrnych kníh ("Miniatur Kitab Muzeyi") je múzeum, ktoré sa nachádza v historickom centre hlavného mesta Azerbajdžanu. Múzeum bolo založené 2. apríla 2002.
Exponáty vystavené v múzeu boli zhromažďované viac ako 30 rokov Zafirou Salachovou. Jej zbierka mala vyše 6500 miniatúrnych kníh zo 64 štátov sveta. K dnešnému dňu je to už vyše 8000 exemplárov zo 73 štátov.
V múzeu sa nachádzajú knihy zo ZSSR, Ruska, Moldavska, Gruzínska, Ukrajiny, Bieloruska a ďalších štátov.
Od mája 2016 je stála expozícia aj v meste Gəncə, kde sa nachádza 1022 miniatúrnych kníh z 29 krajín sveta.
Anatolios

Anatolios († 3. júl 458) bol konštantínopolský patriarcha v rokoch 449 až 458.
Anatolios pochádzal z Alexandrie. V tomto meste bol aj vysvätený za kňaza a neskôr dokonca pôsobil ako apokrisiár alexandrijského patriarchu Dioskora I., mimochodom prívrženca Eutychovho učenia, ktoré neskôr Chalcedónsky koncil zavrhol ako herézu.
V novembri roku 449 sa Anatolios stal konštantínopolským arcibiskupom. Počas Chalcedónskeho koncilu v roku 451 vynikal ako obhajca ortodoxnej viery tak proti monofyzitizmu ako i proti nestorianizmu a významnou mierou prispel k formulovaniu záverov tohto koncilu.
Keďže 28. kánon Chalcedónskeho koncilu povýšil Konštantínopol na patriarchálne sídlo, ktorému odteraz patrí primát vo vzťahu k Alexandrii i Antiochii, stal sa tak Anatolios (z právneho hľadiska) prvým konštantínopolským patriarchom. Táto právna úprava však zároveň znamenala aj začiatok dlhotrvajúceho sporu s rímskymi pápežmi, ktorí neuznávali nadradenosť Konštantínopolu nad ostatnými patriarchálnymi sídlami kresťanského Východu a už vôbec nie v texte 28. kánonu Chalcedónskeho koncilu definovanú právnu rovnocennosť Konštantínopolu vo vzťahu k Rímu, pričom Rímu bol priznaný len čestný primát.
Anatoliov veľmi blízky vzťah k východorímskemu cisárskemu dvoru ilustruje aj fakt, že vo februári 457 korunoval Leva I. za cisára – bolo to totiž prvýkrát v dejinách, kedy mal konštantínopolský patriarcha pri tejto ceremónii takúto úlohu...
Anatoliovi sa pripisuje zostavenie zbierky gréckych hymnov.
Drátenická skála

Drátenická skála (Dráteničky alebo Drátník; v minulosti tiež Juránkova skála) je prírodná pamiatka ev. č. 704 neďaleko obce Snežné v okrese Žďár nad Sázavou v nadmorskej výške 707776 metrov a tvorí najväčšiu dominantu centrálnej časti Žďárských vrchov. Oblasť spravuje AOPK Havlíčkův Brod.
Ochrana.
Predmetom ochrany je typická vrcholová skala s charakteristickým tvarom.
Turizmus.
Veľmi dobre ju poznajú predovšetkým milovníci horolezectva. Nachádza sa tu veľké množstvo ťažších aj ľahších horolezeckých trás, preto býva skala obkľúčená milovníkmi tohto adrenalínového športu. Niektorí z nich tu v letných mesiacoch aj nocujú. Pre nehorolezcov je najlepší prístup k vrcholu po ostrom hrebeni.
Dostaneme sa sem po červenej turistickej značke (vedúca až na Žákovú horu) zo Snežného a Blatín. Veľmi jednoduchý prístup je tiež po zelenej turistickej značke z obce Samotín.
Pasecká skála

Pasecká skála je výrazným vrcholom Žďárských vrchov a súčasne prírodnou pamiatkou. Nachádza sa 2 km severozápadne od osady Studnice a 7 km juhovýchodne od vrchu Devět skal.
Prírodná pamiatka.
Predmetom ochrany je vrcholový skalný útvar, ktorý je ukážkou mrazového zvetrávania rúl Žďárských vrchov. Z vrcholovej skaly je veľmi dobrý rozhľad na sever. Je tu upravená vyhliadka.
Flóra a fauna.
Na území PP rastie hospodársky les s prevahou smreka obyčajného. V blízkom okolí skalných útvarov sa dochovala ukážka pôvodných smrekových bučín. Bylinný podrast je chudobný a tvorí ho najmä brusnica čučoriedková ("Vaccinium myrtillus"), kyslička obyčajná ("Oxalis acetosella"), metluška krivolaká ("Avenella flexuosa") a papraď rozložená ("Dryopteris dilatata"). Skaly a sutiny sú porastené pokryvnou vegetáciou lišajníkov.
Na území PP žijú bežné druhy lesných vtákov a zvierat. Zo vzácnejších druhov tu v poslednej dobe hniezdi výr skalný.
Tchor svetlý

Tchor svetlý (iné názvy: tchor stepný, staršie: "tchor plavý" ; ) je druh cicavca z čeľade lasicovité ("Mustelidae"). Obýva step a lesostep Palearktídy. Výskyt na Slovensku bol doložený na 12,3 % územia. Podľa Medzinárodnej únie na ochranu prírody a prírodných zdrojov tchor svetý patrí medzi najmenej ohrozené druhy, trend celkovej populácie je klesajúci, Európska populácia klesá od 60-tich rokov 20. storočia. Jeho početnosť závisí od dostupnosti koristi, relatívne stabilný je vo východnej Európe a v Ázii.
Opis.
Celkovo svetlý, žltohnedý, tmavohnedé má len nohy, hruď, pozdĺžny pás na bruchu a koniec chvosta. Dôležitým rozlišovacím znakom je dvojfarebný chvost, ktorý je pri koreni svetlohnedý.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 53 (12,3 % rozlohy Slovenska, do roku 1964 len v 30, 7 %) v nadmorských výškach 102 (Kráľovský Chlmec) – (Tatranská Javorina v Belianskych Tatrách).
Pharrell Williams

Pharrell Lanscilo Williams (* 5. apríl 1973, Virginia Beach, Virgínia, USA) je americký spevák-skladateľ, reper a hudobný producent.
Williams a Chad Hugo tvoria hudobné duo The Neptunes a produkujú soul, hip hop a R&amp;B hudbu. Tiež je hlavným vokalistom a bubeníkom rock-funk-hip hopovej kapely N*E*R*D, ktorú založil s Hugom a ich kamarátom z detstva, Shayom Haley. Williams vydal v roku 2003 svoj prvý singel „Frontin“ a v roku 2006 následne debutový sólový album "In My Mind". Jeho druhý album "Girl" vyšiel 3. marca 2014 spolu s úspešným singlom „Happy“. Ako súčasť Neptunes Williams produkoval množstvo hitov pre rôznych hudobných umelcov.
Williams vlastní mediálny podnik, ktorý zahŕňa zábavný, hudobný, módny a umelecký priemysel s názvom i am OTHER. Slúži ako multimediálny kolektív a nahrávacia spoločnosť, ktorá zastrešuje všetky Williamsove projekty, vrátane Billionaire Boys Club.
Williams je držiteľom desiatych cien Grammy, vrátane dvoch so skupinou Neptunes.
Jon Van Caneghem

Jon Van Caneghem (* 1962/1963) je tvorca a producent počítačových hier. V roku 1983 Van Caneghem založil vývojársku spoločnosť New World Computing. Počas dvadsaťročnej činnosti spoločnosti, bol Van Caneghem zapojený do vytvorenia mnohých hier, vrátane úspešnej série "Might and Magic", a nasledovných sérií "Heroes of Might and Magic" a "King's Bounty".
Život.
Vyrastal v meste West Hollywood, v Kalifornii. Jon vyštudoval na Kalifornskej univerzite počítačovú vedu. S manželkou žije v Los Angeles. Má dcéru Amandu.
Kariéra.
V roku 1983 Van Caneghem založil spoločnosť New World Computing, ktorá sa zaoberala vývojom počítačových hier a hier pre herné konzoly. Spoločnosť debutovala v roku 1986 hrou "". Van Caneghem bol spolutvorcom všetkých nasledovných deviatich hier v sérii "Might and Magic", ktorá bola veľmi úspešnou. V roku 1990 spoločnosť vydala hru "King's Bounty", ktorá predznamenala vytvorenie série siedmich ťahových strategických hier "Heroes of Might and Magic", v ktorých hráč ovláda armády mýtických tvorov, ktorým velia hrdinovia ovládajúci mágiu, z čoho plynie názov série. 
Počas dvadsiatich rokov, keď bol Van Caneghem prezidentom spoločnosti, vydala asi 250 titulov. V roku 1996 Van Caneghem predal spoločnosť firme 3DO za 13 miliónov amerických dolárov. Zostal prezidentom divízie New World Computing v rámci 3DO až do bankrotu spoločnosti 3DO v roku 2003. Práva na sériu "Might and Magic" zakúpila spoločnosť Ubisoft za 1,3 milióna dolárov. 
V roku 2004 vstúpil Van Caneghem do NCSoft. Krátko nato bol uvedený do svetovej siene slávy počítačových hier. V roku 2005 NCSoft opustil.
V roku 2006 Van Caneghem spoločne s Larsom Buttlerom, bývalým viceprezidentom spoločnosti Global Online at Electronic Arts, založili novú spoločnosť s názvom Trion World Network. V roku 2009 so spoločnosti odišiel a pracoval pre Electronic Arts, v divízii série Command&amp;Conquer. V roku 2013 EA túto divíziu zrušila.
Peperek

Peperek je kopec o nadmorskej výške 675 m nachádzajúci sa na východe Čiech v oblasti Žďárských vrchov asi 5 km západne od okresného mesta Žďár nad Sázavou, prípadne 2 km juhovýchodne od obce Velká Losenice. Asi 255 metrov východne od neho prechádza historická zemská hranica Čiech a Moravy.
Skalný vrchol je sprístupnený odbočkou zo žltej turistickej značky vedúcej od Tálského mlyna cez Peperek a Rozštípenú skálu na Hamerský kopec pri Žďári nad Sázavou. Vrchol je však zarastený a neposkytuje žiadne rozhľady.
Prírodná pamiatka.
Vrchol kopca zaberá rovnomenná prírodná pamiatka zriadená v roku 1974 na rozlohe 12 ha na ochranu skalnatého hrebeňa vytvárajúceho skalnú stenu dlhú cez 300 m prerušenú dvoma širokými depresiami s balvanovými prúdmi a sutinami. Zachoval sa tu zvyšok suťových lesov tvorený najmä bukom lesným s prímesou javora horského. V bylinnom poschodí sú hojne zastúpené paprade napr. papraď samčia ("Dryopteris filix-mas") a peračina dúbravová ("Gymnocarpium dryopteris"), ďalej napríklad mesačnica trváca ("Lunaria rediviva"), pečeňovník trojlaločný ("Hepatica nobilis") a ostružiny. Skaly a sutiny sú bohato porastené pokryvnou vegetáciou lišajníkov. Na rozdiel od samotného vrcholu však táto prírodná pamiatka zasahuje aj na územie Moravy.
Sulky

Sulky je časopis vydávaný na Slovensku po prvej svetovej vojne.
Časopis vychádzal v Bratislave mesačne dvakrát, v dobe dostihov viackrát. Zodpovedný redaktor bol Karol Hörnes a B. r. Vydavateľom a majiteľom bola Bratislavská spoločnosť pre konské dostihy. Časopis tlačil Karol Angermayer.
Periodicita.
Časopis vychádzal od 1. mája 1920 do 10. januára 1921. Príspevky boli v slovenskom, maďarskom a nemeckom jazyku.
Brožova skála

Brožova skála je prírodná pamiatka ev. č. 818, lokalita nachádzajúca sa severoseverovýchodne od obce Sklené pri Žďári nad Sázavou v okrese Žďár nad Sázavou. Správa CHKO Žďárské vrchy.
Geologická charakteristika.
Ide o mrazový zrub s rozmermi 100 x 30 m v leukokrátnych dvojsľudových migmatitoch, ktorý je rozčlenený do troch rovnako vysokých, vo svahu s dĺžkou 200 m vypreparovaných skalných blokov s výškou 20 m. Na úpätí mrazového zrubu je sutinová halda a 30 m široká kryoplanačná terasa, prechádzajúca v balvanový prúd.
Trenčanské noviny

Trenčanské noviny je týždenník, ktorý vychádzal na Slovensku po prvej svetovej vojne. 
Noviny vychádzali v Trenčíne raz týždenne. Zodpovedným redaktorom a redaktorom bol Karol Štúr, neskôr Michal Dukát. Spoluredaktorom bol Vladimír Roy. Majiteľom bol K. Štúr.
V roku 1919 bol časopis pod vplyvom Slovenskej národnej strany, potom Slovenskej národnej a roľníckej strany, ďalej Republikánskej strany poľnohospodárskeho a maloroľníckeho ľudu. Zanikol 22. marca 1925, ďalej vychádzal ako Považské noviny.
Periodicita.
Časopis začal vychádzať v decembri 1918.
Palácio Nacional da Pena

Palácio Nacional da Pena je hrad (označovaný aj ako palác) na hradnom vrchu nad portugalským mestom Sintra. Palác je v Zozname svetového dedičstva UNESCO a je jedným zo siedmich divov Portugalska. Hrad je využívaný portugalskou vládou alebo portugalským prezidentom, keď prijímajú zahraničných hostí, alebo na ostatné oficiálne príležitosti vedené portugalským štátom.
Dejiny.
Dejiny paláca siahajú do stredoveku, keď na kopci začali s výstavbou kaplnky. Podľa legendy sa k stavebným prácam pristúpilo po zjavení Panny Márie. V roku 1493 kráľ Ján II. v spoločnosti svojej manželky kráľovnej Lenor vystúpil na vrch, aby tam zložil svoj slávnostný sľub. Jeho následník Manuel I. si túto svätyňu taktiež veľmi obľúbil a nariadil výstavbu kláštora, ktorý daroval Rádu sv. Jarolíma. Kláštor sa na dlhé storočia stal miestom na tiché meditácie a domovom 18 mníchov.
V 18. storočí kláštor výrazne poškodil blesk. Krátko nato oblasť zasiahlo silné zemetrasenie, ktoré premenilo kláštor na úplné ruiny. Kaplnka zázrakom unikla prírodným katastrofám bez väčšej ujmy. Niekoľko desaťročí ruiny ostali nedotknuté, až kým neučarovali mladému princovi Ferdinandovi. V roku 1838 si kráľ Ferdinand II. prisvojil starý kláštor a okolité pozemky, neďaleký maurský hrad a niekoľko ďalších statkov. Potom sa dal na úpravy ruín kláštora, ktoré premenil na palác slúžiaci ako letné sídlo portugalskej kráľovskej rodiny. Keďže bol nemeckého pôvodu z dynastie Saxon-Coburg-Gotha, povolal si nemeckých architektov a inšpiroval sa bavorskými palácmi. Vedúcim projektu bol barón Eschwege, ktorý v tejto stavbe spojil maurský, gotický manuelský štýl. Kráľ Ferdinand a kráľovná Mária II. výrazne zasiahli do výzdoby. Okrem symbolizmu kráľ trval na klenbách, stredovekých a islamských prvkoch, zároveň sám navrhol aj výrazné zdobené okno na hlavnej fasáde. Po smrti Ferdinanda sa palác dostal do vlastníctva jeho druhej manželky Elizy Henslerovej, tá ho následne predala kráľovi Ľudovítovi, ktorý ho chcel prinavrátiť kráľovskej rodine. Od tých čias ho kráľovská rodina opäť často využívala. V roku 1889 ho odkúpil Portugalský štát a po Republikánskej revolúcii v roku 1910 ho vyhlásili za národnú kultúrnu pamiatku a premenili ho na múzeum. Posledná kráľovná Portugalska Amélia strávila svoju poslednú noc pred odchodom do exilu práve v tomto paláci.
Trenčan

Trenčan boli noviny, ktoré vychádzali v Trenčíne v medzivojnovom období.
Trenčan bol týždenník, bol to Orgán HSĽS, regionálneho charakteru. Noviny sa tlačili v Trenčíne a v Trnave.
Norok európsky

Norok európsky (iné názvy: norka európska , zriedkavo: nerz , staršie: "tchor norok" , "norok/norka" (v užšom zmysle) ; ) je druh cicavca z čeľade lasicovité ("Mustelidae"). 
Európsky endemit, podľa Medzinárodnej únie na ochranu prírody a prírodných zdrojov norok európsky patrí medzi kriticky ohrozené druhy, celková populácia klesá, pôvodne rozšírený od Španielska po Ural (pohorie), dnes už len ostrovčekovité populácie vo Francúzsku, Rumunsku, Rusku, Španielsku a Ukrajine, jeho areál rozšírenia je už od polovice 19. storočia zmenšený oproti pôvodnému o 85%. Najcennejšie populácie sú v Delte Dunaja, v Archangeľskej oblasti, v Komijsku a pravdepodobnej aj v Severnom Kaukazsku. 
Na Slovensku sa vo voľnej prírode nevyskytuje a od roku 1886, patrí medzi vyhynuté živočíchy.
Daniel Ricciardo

Daniel Ricciardo (* 1. júl 1989, Perth, Západná Austrália, Austrália) je austrálsky pilot Formuly 1. V roku 2009 vyhral Britskú Formulu 3. Po tom, čo Mark Webber oznámil koniec svojej kariéry v F1, bolo potvrdené, že ho Ricciardo nahradí v tíme Red Bull Racing pre rok 2014. Vo svojej prvej sezóne s Red Bullom skončil v šampionáte na treťom mieste s tromi víťazstvami (Kanada, Maďarsko a Belgicko). Po vyše dvoch rokoch vyhral ďalšie preteky, Veľkú cenu Malajzie 2016. V roku 2016 druhý krát skončil v šampionáte na treťom mieste počas troch rokov v F1. Od roku 2019 Ricciardo pretekal pre tím Renault. Pre rok 2021 podpísal zmluvu s tímom McLaren do konca sezóny 2023, avšak McLaren ukončil Ricciardovu zmluvu už v roku 2022 kvôli nedostatočnému výkonu oproti tímovému kolegovi Landovi Norrisovi. Jeho miesto v tíme nahradil šampión Formuly 2 Oscar Piastri. Počas pôsobenia v McLarene zaznamenal jedno víťazstvo, vyhral Veľkú cenu Talianska 2021, jeho ôsme víťazstvo. Ricciardo po Veľkej cene Veľkej Británie 2023 nahradil pilota Nycka de Vriesa v tíme Scuderia AlphaTauri.
Šarišské hlasy

Šarišské hlasy bol časopis, ktorý vychádzal na Slovensku po prvej svetovej vojne.
Časopis vychádzal v Prešove každú nedeľu. Bol orgánom Republikánskej poľnohospodárskej a maloroľníckej strany, regionálneho charakteru. Uverejňoval na pokračovanie rozprávky.
Časopis prestal vychádzať 25. júla 1920 a ďalej pokračoval ako Gazdovské noviny.
Jan Petránek (novinár)

Jan Petránek (* 28. december 1931, Praha – † 10. november 2018, Praha) bol český novinár, komentátor, literát a disident. Pred pražskou jarou 1968 pôsobil v Česko-slovenskom rozhlase. Pre svoje proreformné vystupovanie v rokoch 1968 a 1969 však bol nútený za normalizácie manuálne pracovať. Stal sa signatárom Charty 77 a prispieval do samizdatových Lidových novín. Novinárskej práci sa venoval aj po odchode do dôchodku roku 1993.
Ocenenie.
Dňa 28. októbra 2015 ho prezident Miloš Zeman vyznamenal medailou Za zásluhy. Za svoju mnohoročnú publicistickú činnosť uvedený do Siene slávy Českého rozhlasu.
Jan Petránek

Jan Petránek môže byť:
LG Optimus Hub

LG Optimus Hub je androidový smartfón, ktorý vyrábala spoločnosť LG Electronics. Predstavený bol v septembri a uvedený v októbri 2011.
Obsahuje TFT kapacitný dotykový displej s uhlopriečkou 3,5 palcov s rozlíšením 320 x 480 s bodovou hustotou 165 ppi a operačný systém Android v2.3.4 (Gingerbread).
Poháňa ho čipset Qualcomm MSM7227Т Snapdragon S1, procesor 800 MHz ARM v6 a grafický procesor Adreno 200. Vnútorné úložisko má kapacitu 512 MB, je rozšíriteľné microSD kartou do 32 GB a pamäť RAM je 512 MB. 
Fotoaparát má rozlíšenie 5 MP a nahráva video 480p@24fps.
Batéria je odnímateľná typu Li-Ion s kapacitou 1500 mAh.
Norok americký

Norok americký (iné názvy: norok severoamerický, norka americká, mink, tchor mink, staršie: "tchor norok severoamerický"; ) je druh cicavca z čeľade lasicovité ("Mustelidae"). Obýva Severnú Ameriku, často ujde z chovných fariem a vyskytuje sa tak v mnohých krajinách Európy a Ázie. Výskyt na Slovensku bol doložený na 3,7 % územia. 
Rozšírenie na Slovensku.
Zo 429 mapovacích kvadrátov DFS sa celkovo vyskytol v 16 (3,7 % rozlohy Slovenska, do roku 1964 len v 2, 0,5 %). Na území Slovenska ide o invázny druh. Označuje sa ako hlavná príčina úbytku norka európskeho a ovplyvňuje aj ostatné pôvodné druhy žijúce pri vode.
Michal Zeman

PhDr. Michal Zeman (* 28. január 1956, Trnava) je zakladateľ a organizátor ankety o najlepšieho slovenského futbalistu roka, Ceny Petra Dubovského a ankety o najlepšieho slovenského futbalistu a trénera storočia. Je predseda Čestnej rady Siene slávy slovenského futbalu.
Športový novinár a publicista maturoval na bratislavskom gymnáziu Jura Hronca na Novohradskej ulici (1975) a vyštudoval žurnalistiku na Filozofickej fakulte UK (1979). Ako vyslaný redaktor pôsobil na letných i zimných olympijských hrách, od roku 1998 sa zúčastnil na všetkých finálových turnajoch majstrovstiev sveta a Európy vo futbale, od roku 1980 pracoval ako vyslaný redaktor na desiatkách svetových a európskych šampionátov v cyklistike, hokeji, hádzanej, lyžovaní i iných športoch. Ako zástupca Slovenska hlasoval v ankete The Best FIFA o najlepšieho futbalistu a trénera sveta od jej založenia. Je autorom viac ako dvadsiatich športových publikácií o veľkých podujatiach a o významných osobnostiach slovenského športu, ale najmä futbalu. Niektoré jeho knihy preložili do češtiny i angličtiny.
Imagine Dragons (EP)

Imagine Dragons je extended play vydané americkou rockovou skupinou Imagine Dragons, ktoré vyšlo v Spojených štátoch v roku 2009. Bolo nahrané v Battle Born Studios. Všetky piesne napísali Imagine Dragons a sami si ich aj produkovali. Skladby z tohto EP sa objavili vo Windows Media Playeri, potom, čo skupina vyhrala súťaž na Reverbnation. Singel „I Need a Minute“ bol obsiahnutý na "CrazedHits.com".
Pieseň „I Need a Minute“ sa dočkala prelomu na CMJ Radio 200.
Vzhľad albumu.
Vzhľad albumu je autostereogram, ktorý pri správnom pohľade zobrazí draka pozerajúceho sa napravo.
Speak to Me (EP)

Speak to me je extended play vydané americkou rockovou skupinou Imagine Dragons ešte v pôvodnej zostave, kde bol z dnešných členov skupiny len spevák Dan Reynolds. Preto album nikdy nebol uvádzaný v albumoch hudobnej skupiny, ako povedal manažér Mac Reynolds:
Tomus ad Flavianum

Tomus ad Flavianum (iné názvy: Epistola ad Flavianum, Epistola dogmatica ad Flavianum, Tomus Leonis alebo podľa prvých slov Lectis dilectionis tuae) je oficiálny list pápeža Leva I. Veľkého konštantínopolskému arcibiskupovi Flavianovi z roku 449. Výrazne ovplyvnil kristologické formulácie Chalcedónskeho koncilu, ktorý odsúdil monofyzitizmus. Katolíckou cirkvou býva list považovaný za prvé neomylné pápežské rozhodnutie "ex cathedra".
Historický kontext.
Po Efezskom koncile (431), ktorý odsúdil nestorianizmus ako herézu, ktorá údajne prehnane zdôrazňovala ľudskú prirodzenosť (φύσις ["fýsis"]) Ježiša Krista, začal na kresťanskom, grécky hovoriacom, Východe prevažovať monofyzitizmus – teologická náuka, ktorá tvrdila, že Ježiš Kristus mal v podstate len jednu, a to božskú, prirodzenosť. Najvýraznejším predstaviteľom monofyzitizmu bol konštantínopolský archimandrita Eutyches.
Cisár Theodosius II. zvolal v roku 449 do Efezu koncil, ktorý mal monofyzitizmus prijať ako dogmu. Koncilu predsedal alexandrijský patriarcha Dioskoros I., vplyvný zástanca monofyzitizmu. Rímsky pápež Lev I. sa rozhodol formou oficiálneho listu, adresovaného konštantínopolskému arcibiskupovi Flavianovi, presvedčiť koncil o správnosti náuky o dvoch prirodzenostiach, božskej a ľudskej, v Ježišovi Kristovi. Situácia sa však natoľko vyhrotila (v prospech monofyzitizmu), že "Tomus ad Flavianum" nesmel byť na koncile ani verejne prečítaný. Z tohto dôvodu a tiež vzhľadom na násilnosti, ktoré sprevádzali tento efezský snem, odmietol Lev I. uznať jeho závery a označil ho ako "„Latrocinium“ Ephesinum" („lupičská synoda“ v Efeze).
Levov "Tomus ad Flavianum" bol verejne prečítaný až na Chalcedónskom koncile v roku 451, kde sa stretol s veľkým uznaním. Konciloví otcovia po jeho vypočutí údajne zvolali: "„Petrus per Leonem locutus est!“" (Peter prehovoril (ústami) Leva!)
Obsah.
"Tomus ad Flavianum" obsahuje 205 veršov. Panuje zhoda v tom, že ide o jedno z Levových obsahovo najoriginálnejších diel. Nie je však jasné, do akej miery sa na ňom podieľal aj Levov blízky spolupracovník Prosper z Aquitánie.
Pápež Lev I., vychádzajúc z Apoštolského vyznania viery, vysvetľuje v tomto svojom liste, že Ježiš Kristus má "dve" prirodzenosti, božskú i ľudskú. No obe sú však "v jednej" a tej istej osobe Ježiša Krista. Rozvíja pri tom aj myšlienkový koncept "communicatio idiomatum" („zdieľanie vlastností“): „Práve kvôli tejto jednote osoby vo vzťahu ku každej z týchto dvoch prirodzeností môžeme povedať: "Syn človeka zostúpil z neba... a Boží Syn bol ukrižovaný a pochovaný"“ (Drobner, 2004).
"Tomus" obsahuje aj myšlienku Augustína z Hippa o uponížení sa ("condescendentia") božskej prirodzenosti a povýšení ľudskej prirodzenosti v Ježišovi Kristovi ako Vtelenom Božom Slove.